ምግታእ ዋሓዚ ስደተኛታት ሓደ ካብ ትራምፕ ኣብ እዋን ጎስጓስ ምርጫ ዝኣተዎም መብጸዓታት`ዩ። ሰልፊ ሪፓብሊካን ድማ ኣብ 6 ሕዳር ንዝካየድ ሚድ ተርም ተባሂሉ ዝፍለጥ ኣብ መንጎ ዝግበር ምርጫ ንኽወዳደር ይሸባሸብ ኣሎ። ኣብ ባይቶ ኣሜሪካ ድማ ገለ መንበር ክሕደግ ይኽእል`ዩ። ብዘይገለ ጭብጢ፡ ትራምፕ እቲ ጉዕዞ ናይቶም ስደተኛታት ፖለቲካዊ ድርኺት ከምዘለዎ ብተደጋግሚ ክገልጽ ጸኒሑ`ሎ። ብሰኑይ ድማ ህዝቢ ብዛዕባ`ቲ ናይ ዶብ ሽግር ንሰልፊ ዲሞክራትስ ክነቅፍ ጸዊዑ። ኣብ መንጎ`ቲ ናብ ኣሜሪካ ዘምርሕ ዘሎ ቃፍላይ ስደተኛታት `ገበነኛታትን ካብ ማእከላይ ምብራቕ ዝመጹ ዘይፍለጡ ሰባት` ኣለዉ ድማ ኢሉ። እንተኾነ ግን እንታይ ማለቱ ምዃኑ ብጋዜጠኛታት ምስ ተሓተተ ባዕልኹም መርምርዎ ብምባል ጥራይ ሓሊፍዎ። ምንጪ ስእሊ, AFP እቶም ስደተኛታት ኣበይ ኣለዉ?
